Cele: 'Baie moeilik om sulke moorde te polisieer' | Netwerk24
Cele: 'Baie moeilik om sulke moorde te polisieer'
Deur Philda Essop 12 September 2019 11:15
Altesame 686 meer moorde is die afgelope boekjaar in Suid-Afrika gepleeg.
Bheki Cele, polisieminister, spreek die media by die parlement toe nadat die jongste misdaadstatistieke Donderdagoggend bekend gemaak is. Foto: Jaco Marais
Dié syfer verteenwoordig ’n styging van 3,4% in die moordsyfer.
Dit blyk uit die nasionale misdaadstatistieke vir die 2018-’19-boekjaar wat die topstruktuur van die polisie onder leiding van genl. Khehla Sitole, nasionale polisiekommissaris, Donderdag by die parlement bekend gestel het.
In die 2018-’19-boekjaar is 21 022 moorde gepleeg teenoor 20 336 die 2017-’18-boekjaar. Die meeste moorde het oor naweke – Vrydag tot Sondag – plaasgevind. Vuurwapens, asook messe en ander skerp voorwerpe is in die meeste gevalle gebruik om die moorde te pleeg.
Bheki Cele, minister van polisie, wat ook die geleentheid bygewoon het, sê daar is ’n baie hoë voorkoms van mense wat vermoor word deur mense wat hulle ken. Hy het verwys na ’n vrou wat haar vier kinders vermoor het.
“Al die sake word as moorde geregistreer. Dit sal baie moeilik wees vir die polisie om sulke moorde te polisieer. Wat ons ontdek het, is dit dat dit regtig die moordsyfer opgestoot het.”
Seksuele misdrywe het met 4,6 % toegeneem tot 52 420 vanaf 50 108 in die vorige boekjaar. Poging tot moord het ook gestyg met 747 gevalle vanaf 18 233 tot 18 980 in die vorige boekjaar. Aanranding met die opset om ernstig te beseer het vanaf 167 352 na 170 9797 voorvalle toegeneem.
Meer oor: Genl. Khehla Sitole | Bheki Cele | Moorde | Geweld | Moordsyfer | Gesinsgeweld | Misdaadstatistieke
REGSTREEKS: '47 is op plase vermoor'
Misdaad se statistieke vandag bekend gemaak
Misdaad: 'Nog 2 tot 3 jaar voor dinge beter gaan'
Kans groter dat jy in Kaap vermoor word